Valko-Venäjän tasavallan kansallinen taidemuseo

**Valko-Venäjän tasavallan kansallinen taidemuseo** (, ) on taidemuseo Minskissä Valko-Venäjällä. Taidemuseo jatkaa vuonna 1939 perustetun kuvataiteen kansallisgallerian perintöä. Taidemuseon nykyisen rakennuksen suunnitteli arkkitehti Mihail Baklanav (1914–1990), ja se valmistui vuonna 1957. 

## Kokoelmat ja näyttelyt
Taidemuseon pysyviin kokoelmiin kuuluu valkovenäläistä antiikin taidetta, valkovenäläistä 1800-luvun taidetta, valkovenäläistä modernia 1900-2000-luvun taidetta, venäläistä 1700-1900-luvun taidetta, länsieurooppalaista 1500-1900-luvun taidetta sekä itämaista (intialaista, kiinalaista ja japanilaista) 1300-1900-luvun taidetta. 
 
Lisäksi museossa on esillä esimerkiksi valkovenäläistä ikonitaidetta ja alkuperäisiä Slutskin vöitä. 

Pysyvien kokoelmien ohella museossa on tyypillisesti esillä muutama vaihtuvaa näyttelyä. 

Museo on avoinna yleisölle maanantaisin ja keskiviikosta sunnuntaihin kello 11-19, tiistaisin museo on suljettu.  

## Museon päärakennus ja muut tilat


Kuva: NAM RB - National Art Museum Ul. Lenina 20-22 Minsk.jpg| Kansallisgallerian hallinto toimii Ul. Lenina 22:ssa (vasemmalla), ja näyttelyt löytyvät päärakennuksesta (taaempana).
Kuva: HouseOfVankovich.JPG| Vankovitšien kartano (1700-luvun lopulta) Minskissä kuuluu Valko-Venäjän kansallisen taidemuseon tiloihin.
Kuva: Belarus-Mir-Castle-8.jpg| Maailmanperintökohde Mirin linna on kuuluu hallinnollisesti Valko-Venäjän kansalliseen taidemuseoon.


Taidemuseon nykyinen rakennus valmistui vuonna 1957 arkkitehti Mihail Baklanavin (, 1914–1990) suunnitteleman pohjalta; vesiväriluonnos rakennuksesta syntyi jo vuonna 1949. Sisäänkäynnin vieriset veistokset ovat kuvanveistäjien P. Siutsou (eli P. Belusov; naisfiguuri *Maalari* sisäänkäynnin oikealla puolella) ja S. Adaškevitš (mieshahmo *Kuvanveistäjä* sisäänkäynnin vasemmalla puolella) tuotantoa. Andrei Bembel laati sisäänkäynnin yläpuolisen *Kunnia*-veistoksen. Rakennuksen uudet näyttelytilat avattiin vuonna 2006.

Kansallinen taidemuseo on Valko-Venäjän kansallisgalleria ja pinta-alaltaan Valko-Venäjän suurimpia museoita, ellei suurin.  Museon päärakennus sijaitsee Minskin ydinkeskustan osoitteessa Leninin katu 20; museon hallinto ja tutkijoiden työhuoneet löytyvät viereisestä talosta (Leninin katu 22). 

Kansalliseen taidemuseoon kuuluu hallinnollisesti myös 1700-luvun lopulta peräisin oleva puurakenteinen Vankovitšien talo (Ulitsa Internatsionalnaja 33a, Minsk) ja Unescon maailmanperintökohde Mirin linna Karelitšyn piirissä. Lisäksi kansalliseen taidemuseoon kuuluu omina osinaan Valkovenäläisen kansantaiteen museo Minskin piirin Raubitšyssa () ja Vitold Byalynitsky-Birulian museo.

## Esimerkkejä kokoelmien maalauksista

Kuva:Kristina Magdalena Radvilaitė.jpg| tuntematon, *Kristina Magdalena [[Radvila|Radvilaitėn]] (Krystyna Magdalena Radziwiłłin) (1776-1796) muotokuva*, 1790-luku.
Kuva:LebedevKV_CarIvan4GrozPrMI.jpg|Klavdy Lebedev, *Tsaari [[Iivana Julma]] rukoilee apotti Kirililtä siunausta munkiksi*, 1898.
Kuva:Pleve by Repin.jpg|Ilja Repin, *Sisäministeri Vjatšeslav Konstantinovitš von Pleven muotokuva*, 1902. 
Kuva:Andreyeva by Repin.jpg|Ilja Repin, *Näyttelijä Marija Fjodorovna Andrejevan muotokuva*), 1905.


## Lähteet

## Aiheesta muualla

*Virallinen sivu     
*Kuvia kansallisen taidemuseon näyttelytiloista
*Kansallinen taidemuseo lyhyesti  
*Vankovitšien talo (Kansallisen taidemuseon sivutoimipiste) lyhyesti 
*Kansallista taidemuseota juhlistava postimerkki, 70 vuotta: 1939-2009 
*Kansallisesta taidemuseosta Venäjän ja Itä-Euroopan tutkimuksen instituutin sivuilla